### Beslutning

Benedikte Hermansen, Frida Nissen, Tejs Jakobsen, Simon Steffensen og Mia Koch kunne henholde sig til det alternative høringssvar af 8. februar 2018 fra S, SF, RV, EL og Å.

 Heidi Bank og Jacobine Winther kunne tiltræde indstillingen i overensstemmelse med Magistratens anbefaling med bemærkning om, at de ønsker Teknik og Miljøs udkast til høringssvar fremsendt som en mindretalstilkendegivelse.

 Venstre bemærker i øvrigt, at den linjeføring, der forslås i det alternative høringssvar, har store konsekvenser for områdets beboere, natur og miljø samt for virksomheden Aarsleffs afdeling på [adresse] i Hasselager, hvorfra virksomheden beskæftiger i niveauet 100 medarbejdere. Stig Nilsson gør i deres høringssvar til Banedanmark opmærksom på, at virksomhedens erhvervsaktiviteter i området i sin helhed må flyttes til en anden lokalitet som følge af de forudsatte ekspropriationer. Det skal bemærkes, at konsekvenserne for Aarsleff er de samme, uanset hvilken af de tre linjeføringer der vælges.

Høringssvar til VVM-redegørelse fra Banedanmark – omhandlende ny bane mellem Hovedgård og Hasselager.

### Resumé

Banedanmark har offentliggjort en VVM-redegørelse for en ny bane mellem Hovedgård og Hasselager. Banen indgår som del af Togfonden DK med henblik på realiseringen af timemodellen.

 Banen vil reducere rejsetiden mellem Horsens og [adresse] med op til seks minutter samt aflaste den eksisterende strækning via Skanderborg. Banen er en forudsætning, hvis rejsetiden mellem Odense og [adresse] skal reduceres til en time.

 I VVM-redegørelsen har Banedanmark undersøgt tre linjeføringer for den nordlige den af projektet og to linjeføringer for den sydlige del.

 Høringsfristen var oprindeligt sat til den 18. februar. Teknik og Miljø har imidlertid anmodet om og fået udsættelse af høringsfristen til den 16. marts2018.

 I udkastet til høringssvar afviser Aarhus Kommune alle de tre nordlige linjeføringer som ikke acceptable på grund af for store påvirkninger af natur, miljø og menneskers liv.

### Indstilling

At 1)    Byrådet godkender udkast til høringssvar

### Sagens forløb

22-02-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 26-02-2018 Magistraten
Fremsendes til [adresse] med bemærkning, at Magistraten i mødet den 26. februar 2018 anbefaler, at byrådet tiltræder Magistratsafdelingen for Teknik og Miljøs indstilling af 12. februar 2018.

 Flertalsgruppen kan ikke tiltræde indstillingen, men vil fremsende et alternativt forslag, som indgår i byrådsbehandlingen.
 28-02-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 28. februar 2018.
 07-03-2018 Teknisk Udvalg
Benedikte Hermansen, Frida Nissen, Tejs Jakobsen, Simon Steffensen og Mia Koch kunne henholde sig til det alternative høringssvar af 8. februar 2018 fra S, SF, RV, EL og Å.

 Heidi Bank og Jacobine Winther kunne tiltræde indstillingen i overensstemmelse med Magistratens anbefaling med bemærkning om, at de ønsker Teknik og Miljøs udkast til høringssvar fremsendt som en mindretalstilkendegivelse.

 Venstre bemærker i øvrigt, at den linjeføring, der forslås i det alternative høringssvar, har store konsekvenser for områdets beboere, natur og miljø samt for virksomheden Aarsleffs afdeling på [adresse] i Hasselager, hvorfra virksomheden beskæftiger i niveauet 100 medarbejdere. Stig Nilsson gør i deres høringssvar til Banedanmark opmærksom på, at virksomhedens erhvervsaktiviteter i området i sin helhed må flyttes til en anden lokalitet som følge af de forudsatte ekspropriationer. Det skal bemærkes, at konsekvenserne for Aarsleff er de samme, uanset hvilken af de tre linjeføringer der vælges.
 14-03-2018 Aarhus Byråd
Beslutning ikke frigivet